ડો. પ્રજાપતિ ભાંગી પડવાની અણી પર હતા, ત્યાં જ એમના દિમાગમાં ઝબકારો થયો. લાલજીનું બોલાયેલું છેલ્લું વાકય એમના મનમાં રિવાઇન્ડ થયું, ‘દરબારી ગામમાં આવીને આવા ગોરખધંધા કરો છો?’ ડોકટરને આશાનું કિરણ દેખાયું. ગોરખધંધાવાળી વાત ખોટી, પણ દરબારી ગામ હતું એ તો સાવ સાચું! અને ડોકટરને દરબાર રવુભા ગોહિલ સાંભરી આવ્યા. આમ તો આખા ગામનાં દરબારો ગોહિલ વંશના રાજપૂતો જ હતા, પણ આ રવુભા એમના મોવડી જેવા.